
AMENDAMENTE
[bookmark: IntroA]Comisia pentru drepturile femeilor şi egalitatea de gen recomandă Comisiei pentru ocuparea forței de muncă și afaceri sociale, care este comisie competentă, să ia în considerare următoarele:

[bookmark: PasteOldAMStart][bookmark: PasteOldAMEnd]<RepeatBlock-Amend>
<Amend>Amendamentul		<NumAm>1</NumAm>

<DocAmend>Propunere de directivă</DocAmend>
<Article>Considerentul 2 a (nou)</Article>
	

	Textul propus de Comisie
	Amendamentul

	
	(2a)	întrucât Carta drepturilor fundamentale a Uniunii Europene („Carta”), în special articolele 3, 6, 7, 8, 14, 15, 16, 20, 21, 23, 24, 25, 26, 31, 34, 35, 36, 41, 42, 45 și 47, reunește cele mai importante libertăți și drepturi personale, inclusiv pentru persoanele cu dizabilități;

	
	(2b)	 întrucât rezoluția din 13 decembrie 2022 intitulată „Către drepturi egale pentru persoanele cu dizabilități”1a, subliniază importanța și necesitatea de a avea un card european pentru dizabilitate;

	
	(2c)	întrucât rezoluția din 4 octombrie 2023 intitulată „Armonizarea drepturilor persoanelor cu autism”2a subliniază importanța propunerii privind cardul european pentru dizabilitate;

	
	__________________

	
	1a https://www.europarl.europa.eu/doceo/document/TA-9-2022-0435_RO.html

	
	2a https://www.europarl.europa.eu/doceo/document/TA-9-2023-0343_EN.html


</Amend>
<Amend>Amendamentul		<NumAm>2</NumAm>

<DocAmend>Propunere de directivă</DocAmend>
<Article>Considerentul 3 a (nou)</Article>
	

	Textul propus de Comisie
	Amendamentul

	
	(3a)	întrucât egalitatea de gen este o valoare a Uniunii consacrată la articolul 2 din TUE, iar la articolul 8 din TFUE se afirmă că, în toate acțiunile sale, Uniunea urmărește să elimine inegalitățile, instituind principiul integrării perspectivei de gen și al egalității de gen; întrucât Uniunea Europeană a ratificat Convenția de la Istanbul privind prevenirea și combaterea violenței împotriva femeilor și a violenței domestice și, prin urmare, protecția și sprijinul oferite în temeiul Convenției de la Istanbul trebuie să fie disponibile oricărei femei, fără discriminare, indiferent de orice dizabilitate;


</Amend>
<Amend>Amendamentul		<NumAm>3</NumAm>

<DocAmend>Propunere de directivă</DocAmend>
<Article>Considerentul 3 b (nou)</Article>
	

	Textul propus de Comisie
	Amendamentul

	
	(3b)	Mandatul privind egalitatea și nediscriminarea prevăzut la articolul 5 din CNUDPH este relevant, deoarece cardul european pentru dizabilitate are scopul de a accelera realizarea egalității persoanelor cu dizabilități prin recunoașterea reciprocă în cadrul UE. Mobilitatea și libera circulație trebuie abordate într-un mod care ia în considerare dimensiunea de gen, astfel încât această legislație să contribuie la recunoașterea drepturilor femeilor și fetelor cu dizabilități, ale mamelor și ale îngrijitorilor persoanelor cu dizabilități și să adopte o abordare intersecțională în protejarea acestora de discriminare. Este imperativ să se recunoască faptul că femeile și fetele cu dizabilități sunt afectate de discriminare în multe domenii ale vieții, precum izolarea socială, lipsa accesului la servicii comunitare, locuințe precare, instituționalizare și asistență medicală inadecvată, ceea ce le împiedică să contribuie și să se implice activ în societate. Probabilitatea ca femeile cu dizabilități să se confrunte cu agresiuni fizice sau sexuale este de 10 ori mai mare decât în cazul femeilor fără dizabilități și, prin urmare, ar trebui puse la dispoziție informații despre accesul la servicii de sprijin specializate pentru femeile cu dizabilități care au suferit orice formă de violență bazată pe gen. În general, situația femeilor și fetelor cu dizabilități este mai gravă decât cea a bărbaților și băieților cu dizabilități, acest lucru fiind accentuat, de exemplu, în zonele rurale, unde accesul la servicii și oportunități în general este mult mai limitat. Orice persoană cu o dizabilitate de fapt, în sensul articolului 1 din CNUDPH, atunci când își are reședința sau se mută într-un alt stat al UE decât cel de origine, ar trebui să primească recunoașterea statutului său de persoană cu dizabilitate din partea statului membru de reședință.


</Amend>
<Amend>Amendamentul		<NumAm>4</NumAm>

<DocAmend>Propunere de directivă</DocAmend>
<Article>Considerentul 6</Article>
	

	Textul propus de Comisie
	Amendamentul

	(6)	Scopul CNUDPH este de a promova, proteja și asigura exercitarea deplină și în condiții de egalitate a tuturor drepturilor și libertăților fundamentale ale omului de către toate persoanele cu handicap și de a promova respectul pentru demnitatea lor intrinsecă, asigurând astfel participarea și incluziunea lor deplină și efectivă în societate în condiții de egalitate cu ceilalți. CNUDPH recunoaște, de asemenea, importanța necesității de a lua măsuri adecvate pentru a asigura accesibilitatea pentru persoanele cu handicap.
	(6)	Scopul CNUDPH este de a promova, proteja și asigura exercitarea deplină și în condiții de egalitate a tuturor drepturilor și libertăților fundamentale ale omului de către toate persoanele cu handicap și de a promova respectul pentru demnitatea lor intrinsecă, asigurând astfel participarea și incluziunea lor deplină și efectivă în societate în condiții de egalitate cu ceilalți. La articolul 6, CNUDPH recunoaște în mod specific că femeile și fetele cu dizabilități fac obiectul unei discriminări multiple, din cauza, în multe cazuri, a suprapunerii motivelor de gen și dizabilitate, ceea ce are un impact asupra tuturor sferelor vieții lor, inclusiv asupra experiențelor lor de mobilitate, impunând statelor părți „să ia măsuri pentru a le asigura exercitarea deplină și egală a tuturor drepturilor omului și libertăților fundamentale” și să asigure dezvoltarea, progresul și emanciparea deplină a femeilor. Femeile cu dizabilități se confruntă adesea cu forme intersecționale de discriminare și, prin urmare, legislația UE trebuie să integreze o abordare intersecțională pentru a trata în mod corespunzător excluziunea și discriminarea dintr-o perspectivă cuprinzătoare, sistemică și structurală; Statele membre ale UE au obligații în temeiul CNUDPH, chiar dacă sunt diferențe semnificative între țări legate de punerea sa în aplicare1a. Este necesar să se înregistreze progrese în ceea ce privește egalitatea persoanelor cu dizabilități în toate țările, de exemplu prin investiții în infrastructură, consolidarea capacităților și campanii de conștientizare. CNUDPH recunoaște, de asemenea, importanța necesității de a lua măsuri adecvate pentru a asigura accesibilitatea universală pentru persoanele cu handicap, cum ar fi, de exemplu, pentru cele cu analfabetism funcțional care afectează mai ales femeile, în special în lumina directivei actuale, și pentru a se asigura că persoanele cu dizabilități se bucură de mobilitate personală cu cea mai mare independență posibilă.

	
	(6a) Este necesar să se recunoască faptul că femeile și fetele cu dizabilități se confruntă cu un risc crescut de violență și abuz, inclusiv de abuz sexual, și au o vulnerabilitate sporită din cauza sexului, vârstei și dizabilității lor. 

	
	(6b) Cifrele arată în mod clar că îngrijitorii persoanelor cu dizabilități sunt, în marea lor majoritate, femei și că, prin urmare, trebuie aplicată o abordare care să țină seama de dimensiunea de gen și atunci când se ia în considerare situația îngrijitorilor.

	
	__________________

	
	1a Implementarea Convenției Națiunilor Unite privind drepturile persoanelor cu handicap, https://fra.europa.eu/sites/default/files/fra_uploads/fra-2023-uncrpd-human-rights-indicators_en.pdf


</Amend>
<Amend>Amendamentul		<NumAm>5</NumAm>

<DocAmend>Propunere de directivă</DocAmend>
<Article>Considerentul 6 a (nou)</Article>
	

	Textul propus de Comisie
	Amendamentul

	
	(6a)	(6a) întrucât datele publicate de Institutul European pentru Egalitatea de Gen1a arată că în UE 20 % dintre femeile cu dizabilități au un loc de muncă cu normă întreagă, comparativ cu 29 % dintre bărbații cu dizabilități și 48 % dintre femeile fără dizabilități. 22 % dintre femeile cu dizabilități sunt expuse riscului de sărăcie, comparativ cu 20 % dintre bărbații cu dizabilități și 16 % dintre femeile fără dizabilități. 17 % dintre femeile cu dizabilități au absolvit o formă de educație terțiară, au un loc de muncă cu normă întreagă, comparativ cu 18% dintre bărbații cu dizabilități și 32 % dintre femeile fără dizabilități. 11 % dintre femeile cu dizabilități nu au îndeplinit cerințele pentru controlul medical, comparativ cu 10 % dintre bărbații cu dizabilități și 3 % dintre femeile fără dizabilități; întrucât în UE există aproximativ 46 de milioane de femei și fete cu dizabilități, reprezentând aproximativ 16 % din populația feminină totală și 60 % din populația totală a persoanelor cu dizabilități1b; prin urmare, trebuie aplicată o abordare care să țină seama de dimensiunea de gen atunci când se instituie un card european pentru dizabilitate, iar în conformitate cu recomandările specifice adoptate de Comitetul CDPH cu privire la raportul inițial al UE în 2015, în special integrarea perspectivei femeilor și fetelor cu dizabilități trebuie să se afle în centrul strategiei UE privind egalitatea de gen, împreună cu politici și programe și o perspectivă de gen în Strategia sa pentru persoanele cu handicap. Comitetul a mai recomandat ca Uniunea Europeană să elaboreze acțiuni de promovare a drepturilor femeilor și fetelor cu dizabilități prin instituirea unui mecanism de monitorizare a progreselor și de sprijinire a finanțării colectării de date și a cercetării privind femeile și fetele cu dizabilități1c; întrucât Comisia Europeană și statele membre ale UE se asigură că sunt colectate date defalcate în funcție de gen pentru a elabora o evaluare a impactului de gen al directivei și pentru a garanta ca în viitor revizuirea acesteia să integreze perspectiva de gen;

	
	__________________

	
	1a Inegalitățile intersecționale din Uniunea Europeană în Indicele egalității de gen din 2023 https://eige.europa.eu/gender-equality-index/2022/domain/intersecting-inequalities/disability/work

	
	1b https://www.edf-feph.org/women-and-gender-equality/

	
	1c Observații finale cu privire la raportul inițial al Uniunii Europene CRPD/C/EU/CO/1, Comitetul pentru drepturile persoanelor cu handicap, 2 octombrie 2015.


</Amend>
<Amend>Amendamentul	<NumAm>6</NumAm>
<DocAmend>Propunere de directivă</DocAmend>
<Article>Considerentul 7</Article>
	

	Textul propus de Comisie
	Amendamentul

	(7)	Pilonul european al drepturilor sociale, proclamat de Parlamentul European, Consiliu și Comisia Europeană la Göteborg la 17 noiembrie 201740, prevede că orice persoană, printre altele indiferent de handicap, are dreptul la egalitate de tratament și de șanse în ceea ce privește accesul la bunuri și servicii disponibile publicului (principiul 3). În plus, Pilonul european al drepturilor sociale recunoaște faptul că persoanele cu handicap au dreptul la servicii care să le permită să participe în societate (principiul 17).
	(7)	Pilonul european al drepturilor sociale, proclamat de Parlamentul European, Consiliu și Comisia Europeană la Göteborg la 17 noiembrie 201740, prevede că orice persoană, printre altele indiferent de handicap, are dreptul la egalitate de tratament și de șanse în ceea ce privește ocuparea forței de muncă, protecția socială, educația, accesul la bunuri și servicii disponibile publicului (principiul 3); și că egalitatea de tratament și de șanse între femei și bărbați trebuie asigurată și promovată în toate domeniile (principiul 2). În plus, Pilonul european al drepturilor sociale recunoaște faptul că persoanele cu handicap au dreptul la servicii care să le permită să participe pe piața muncii și în societate, precum și la un mediu de lucru adaptat nevoilor lor (principiul 17). (1) Pilonul european al drepturilor sociale mai recunoaște că orice persoană are dreptul la un acces rapid la asistență medicală accesibilă, preventivă și curativă de bună calitate (principiul 16).

	_________________
	_________________

	40 Proclamația interinstituțională privind Pilonul european al drepturilor sociale, JO C 428, 13.12.2017, p. 10.
	40 Proclamația interinstituțională privind Pilonul european al drepturilor sociale, JO C 428, 13.12.2017, p. 10.


</Amend>
<Amend>Amendamentul		<NumAm>7</NumAm>

<DocAmend>Propunere de directivă</DocAmend>
<Article>Considerentul 15 a (nou)</Article>
	

	Textul propus de Comisie
	Amendamentul

	
	(15a)	întrucât conceptul de „asistent personal” poate include îngrijitori informali, precum membrii familiei, și ar trebui să se țină seama de faptul că femeile poartă o responsabilitate disproporționată pentru îngrijirea neremunerată și remunerată a persoanelor cu dizabilități, inclusiv a membrilor familiei de gen feminin;


</Amend>
<Amend>Amendamentul		<NumAm>8</NumAm>
<DocAmend>Propunere de directivă</DocAmend>
<Article>Considerentul 16 a (nou)</Article>
	

	Textul propus de Comisie
	Amendamentul

	
	(16a)	Este necesar să ne confruntăm cu lipsa enormă de cunoștințe despre accesibilitatea psihosocială, motiv pentru care nu se iau măsuri individuale și structurale pentru a elimina barierele care o împiedică, inclusiv barierele comportamentale, administrative și sistemice sau simbolice, pentru a contribui la combaterea stigmatizării și a prejudecăților care conduc la discriminare, violență, abuz, excluziune socială și segregare, care constituie obstacole în calea exercitării efective a drepturilor persoanelor cu dizabilități și care nu favorizează respectarea autonomiei, voinței și preferințelor acestora.


<TitreJust>Justificare</TitreJust>
Necesitatea unei mai bune protecții a femeilor cu dizabilități. Cardul european pentru dizabilitate ar trebui să includă un statut preferențial pentru femeile și fetele cu dizabilități care sunt victime ale violenței și abuzurilor, acordând o atenție urgentă celor mai expuse riscului, astfel încât să poată fi luate măsuri preventive.
</Amend>
<Amend>Amendamentul		<NumAm>9</NumAm>
<DocAmend>Propunere de directivă</DocAmend>
<Article>Considerentul 24</Article>
	

	Textul propus de Comisie
	Amendamentul

	(24)	Printre exemplele de condiții speciale sau tratamente preferențiale se numără accesul gratuit, taxele sau tarifele reduse, taxele de utilizare reduse pentru drumuri/poduri/tuneluri cu taxă, accesul prioritar, locuri desemnate în parcuri și în alte zone publice, locuri accesibile în cadrul evenimentelor culturale sau publice, asistență personală, animale de asistență, asistență pe plajă pentru intrarea în apă, sprijin (cum ar fi accesul la Braille, ghiduri audio, interpretare în limbajul semnelor), acordarea de ajutoare sau asistență, împrumutarea unui fotoliu rulant, împrumutarea unui fotoliu rulant plutitor, obținerea de informații turistice în formate accesibile, utilizarea unui scuter de mobilitate pe carosabil sau a unui fotoliu rulant pe benzile pentru biciclete fără amendă etc. Condițiile și facilitățile de parcare includ parcare prelungită sau spații de parcare rezervate. În ceea ce privește serviciile de transport de călători, pe lângă condițiile speciale sau tratamentul preferențial oferite persoanelor cu dizabilități, în conformitate cu legislația sau practicile naționale, animalele de asistență, asistenții personali sau alte persoane care însoțesc sau asistă persoanele cu dizabilități (sau cu mobilitate redusă) pot călători gratuit sau pot fi așezate, dacă este posibil, lângă persoana cu dizabilități.
	(24)	Printre exemplele de condiții speciale sau tratamente preferențiale se numără accesul gratuit, taxele sau tarifele reduse, taxele de utilizare reduse pentru drumuri/poduri/tuneluri cu taxă, accesul prioritar, locuri desemnate în parcuri și în alte zone publice, locuri accesibile în cadrul evenimentelor culturale sau publice, asistență personală, animale de asistență, asistență pe plajă pentru intrarea în apă, sprijin (cum ar fi accesul la Braille, ghiduri audio, interpretare în limbajul semnelor), acordarea de ajutoare sau asistență, împrumutarea unui fotoliu rulant, împrumutarea unui fotoliu rulant plutitor, obținerea de informații turistice în formate accesibile, utilizarea unui scuter de mobilitate pe carosabil sau a unui fotoliu rulant pe benzile pentru biciclete fără amendă etc. Condițiile și facilitățile de parcare includ parcare prelungită sau spații de parcare rezervate. În ceea ce privește serviciile de transport de călători, pe lângă condițiile speciale sau tratamentul preferențial oferite persoanelor cu dizabilități, în conformitate cu legislația sau practicile naționale, animalele de asistență, asistenții personali sau alte persoane care însoțesc sau asistă persoanele cu dizabilități (sau cu mobilitate redusă) pot călători gratuit sau pot fi așezate, dacă este posibil, lângă persoana cu dizabilități. În ceea ce privește adoptarea unor măsuri eficiente de asigurare a mobilității, este necesar să se ia în considerare accesibilitatea pentru persoanele cu dizabilități în diferitele mijloace de transport public (tren, avion etc.) și care trebuie să utilizeze propriul scaun rulant din cauza specializării necesare pentru a le garanta siguranța.


<TitreJust>Justificare</TitreJust>
Nediscriminarea persoanelor cu dizabilități. Persoanele cu dizabilități ar trebui să se bucure de toate drepturile pe aceeași bază ca și celelalte persoane. Aceasta include posibilitatea de a se bucura de libera circulație a persoanelor fără obstacole și cu sprijinul individual de care are nevoie fiecare persoană. Asigurarea accesibilității universale, în conformitate cu articolul 9 din CRPD, în concordanță cu amendamentele anterioare.
</Amend>
<Amend>Amendamentul		<NumAm>10</NumAm>

<DocAmend>Propunere de directivă</DocAmend>
<Article>Articolul 2 – alineatul 1 – punctele 3 a și 3 b (noi)</Article>
	

	Textul propus de Comisie
	Amendamentul

	
	(3a) servicii de informare și consiliere pentru femeile și fetele cu dizabilități.

	
	(3b) servicii specializate de informare, asistență și sprijin pentru femeile și fetele cu dizabilități care sunt victime ale violenței.


</Amend>
<Amend>Amendamentul		<NumAm>11</NumAm>

<DocAmend>Propunere de directivă</DocAmend>
<Article>Articolul 5 – alineatul 1 a (nou)</Article>
	

	Textul propus de Comisie
	Amendamentul

	
	1a.	Statele membre iau toate măsurile necesare pentru a recunoaște toate persoanele cu dizabilități care dețin un card european pentru dizabilitate cu scopul de a garanta recunoașterea reciprocă a cardului ca mijloc de protecție împotriva discriminării pe motive de dizabilitate, asigurându-le drept urmare dreptul de acces în întreaga UE la căile de atac și mecanismele prevăzute împotriva încălcării drepturilor și a lipsei unui tratament egal efectiv; în special, statele membre se asigură că cardul european pentru dizabilitate este accesibil în mod egal persoanelor cu dizabilități, indiferent de sexul, rasa, culoarea, originea etnică sau socială, caracteristicile genetice, limba, religia sau convingerile, opiniile politice sau de orice altă natură, apartenența la o minoritate națională, averea, nașterea, dizabilitatea, vârsta sau orientarea lor sexuală;


</Amend>
<Amend>Amendamentul		<NumAm>12</NumAm>

<DocAmend>Propunere de directivă</DocAmend>
<Article>Articolul 6 – alineatul 5</Article>
	

	Textul propus de Comisie
	Amendamentul

	5.	Cardul european pentru dizabilitate se emite sub formă de card fizic și este completat de un format digital după adoptarea actelor delegate menționate la alineatul (7). Persoanelor cu dizabilități li se oferă opțiunea de a utiliza fie formatul digital, fie cel fizic, fie ambele.
	5.	Cardul european pentru dizabilitate se emite sub formă de card fizic și este completat de un format digital după adoptarea actelor delegate menționate la alineatul (7). Persoanelor cu dizabilități li se oferă opțiunea de a utiliza fie formatul digital, fie cel fizic, fie ambele. Procesul de solicitare și obținere a unui card european pentru dizabilitate emis de statele membre este conceput într-un mod simplificat. Pentru persoanele cu dizabilități care solicită cardul, o opțiune ar putea fi, de exemplu, enumerarea pe spatele cardului a nevoilor lor specifice. Astfel, nicio barieră fizică sau digitală nu le-ar împiedica să beneficieze pe picior de egalitate de eliberarea sau reînnoirea gratuite a cardului. Este important să se garanteze accesibilitatea deplină și posibilitatea de utilizare pentru toate persoanele cu dizabilități, în special pentru femeile și fetele cu dizabilități, care sunt expuse în mod deosebit riscului de excluziune digitală.


</Amend>
<Amend>Amendamentul		<NumAm>13</NumAm>

<DocAmend>Propunere de directivă</DocAmend>
<Article>Articolul 9 – alineatul 2</Article>
	

	Textul propus de Comisie
	Amendamentul

	2.	Statele membre iau măsurile adecvate pentru a sensibiliza publicul și a informa persoanele cu dizabilități, inclusiv în moduri accesibile, cu privire la existența și condițiile de obținere, utilizare sau reînnoire a cardului european pentru dizabilitate și a cardului european de parcare pentru persoanele cu dizabilități.
	2.	Statele membre iau măsurile adecvate pentru a sensibiliza publicul, inclusiv autoritățile publice și prestatorii de servicii privați care pot oferi sprijin adaptat în temeiul articolului 5, cu privire la existența și condițiile cardului. Statele membre informează, de asemenea, persoanele cu dizabilități, în moduri accesibile și care integrează perspectiva de gen, despre existența cardului și informează persoanele cu dizabilități, inclusiv în moduri accesibile, cu privire la existența și condițiile de obținere, utilizare sau reînnoire a cardului european pentru dizabilitate și a cardului european de parcare pentru persoanele cu dizabilități. Acestea ar trebui, de asemenea, să coordoneze o formare cuprinzătoare care integrează perspectiva de gen pentru toți actorii implicați.


</Amend>
<Amend>Amendamentul		<NumAm>14</NumAm>
<DocAmend>Propunere de directivă</DocAmend>
<Article>Articolul 11 – alineatul 4</Article>
	

	Textul propus de Comisie
	Amendamentul

	4.	Înainte de adoptarea unui act delegat, Comisia consultă experții desemnați de fiecare stat membru în conformitate cu principiile prevăzute în Acordul interinstituțional din 13 aprilie 2016 privind o mai bună legiferare.
	4.	Înainte de adoptarea unui act delegat, Comisia consultă experții desemnați de fiecare stat membru în conformitate cu principiile prevăzute în Acordul interinstituțional din 13 aprilie 2016 privind o mai bună legiferare. Comisia consultă, de asemenea, experți în materie de egalitate de gen și solicită date defalcate în funcție de gen din partea fiecărui stat membru și a autorităților competente ale UE, în vederea consolidării integrării perspectivei de gen și a integrării dimensiunii de gen în buget, acolo unde este necesar.


</Amend>
<Amend>Amendamentul		<NumAm>15</NumAm>
<DocAmend>Propunere de directivă</DocAmend>
<Article>Articolul 13 – alineatul 2 – litera b</Article>
	

	Textul propus de Comisie
	Amendamentul

	(b)	dispozițiile în baza cărora organismele publice sau asociațiile, organizațiile sau alte entități juridice private care au un interes legitim în a se asigura că dispozițiile prezentei directive sunt respectate pot sesiza instanțele sau organismele administrative competente, în temeiul dreptului intern și al procedurilor naționale, în numele sau în sprijinul persoanei cu dizabilități, cu acordul acesteia, în cadrul oricărei proceduri judiciare sau administrative prevăzute pentru asigurarea respectării obligațiilor care decurg din prezenta directivă.
	(b)	dispozițiile în baza cărora organismele publice precum organismele de promovare a egalității sau asociațiile, organizațiile sau alte entități juridice private care au un interes legitim în a se asigura că dispozițiile prezentei directive sunt respectate pot sesiza instanțele sau organismele administrative competente, în temeiul dreptului intern și al procedurilor naționale, în numele sau în sprijinul persoanei cu dizabilități, cu acordul acesteia, în cadrul oricărei proceduri judiciare sau administrative prevăzute pentru asigurarea respectării obligațiilor care decurg din prezenta directivă.


</Amend>
<Amend>Amendamentul		<NumAm>16</NumAm>

<DocAmend>Propunere de directivă</DocAmend>
<Article>Articolul 16 – alineatul 2</Article>
	

	Textul propus de Comisie
	Amendamentul

	2.	Raportul abordează, printre altele, utilizarea cardului european pentru dizabilitate și a cardului european de parcare pentru persoanele cu dizabilități având în vedere evoluțiile sociale și economice, pentru a evalua necesitatea de a revizui prezenta directivă.
	2.	Raportul abordează, printre altele, utilizarea cardului european pentru dizabilitate și a cardului european de parcare pentru persoanele cu dizabilități având în vedere evoluțiile sociale și economice din statele membre și din Uniune în ansamblu, pentru a evalua necesitatea de a revizui prezenta directivă. Raportul include o analiză din perspectiva genului, axată pe modul în care dispozițiile prezentei directive au influențat efectiv și potențial libera circulație a femeilor și fetelor cu dizabilități. Raportul evaluează, de asemenea, eficacitatea măsurilor de stimulare oferite de statele membre prestatorilor de servicii. El ține cont de feedbackul persoanelor cu dizabilități și al organizațiilor neguvernamentale relevante, în special al organizațiilor care reprezintă persoanele cu dizabilități și al organizațiilor care militează pentru egalitatea de gen, dar și al actorilor economici. Comisia creează un portal digital care conține toate informațiile despre avantajele deținerii cardului european pentru dizabilitate și a cardului european de parcare în toate statele membre, într-un mod care integrează dimensiunea de gen.


</Amend>
<Amend>Amendamentul		<NumAm>17</NumAm>

<DocAmend>Propunere de directivă</DocAmend>
<Article>Articolul 16 – alineatul 3</Article>
	

	Textul propus de Comisie
	Amendamentul

	3.	Statele membre comunică în timp util Comisiei, la cererea acesteia, toate informațiile necesare pentru întocmirea de către Comisie a unui astfel de raport.
	3.	Statele membre comunică în timp util Comisiei, la cererea acesteia, toate informațiile necesare pentru întocmirea de către Comisie a unui astfel de raport. Aceste informații includ, printre altele, o perspectivă clară de gen cu privire la implementarea cardului pentru dizabilitate. Statele membre colectează date defalcate în funcție de gen pentru a identifica formele de discriminare multiplă cu care se confruntă femeile și fetele cu dizabilități atunci când accesează condiții speciale sau tratament preferențial în ceea ce privește serviciile, activitățile sau instalațiile, ori condițiile și instalațiile de parcare oferite sau rezervate persoanelor cu dizabilități sau persoanei (persoanelor) care le însoțesc sau le asistă, inclusiv asistentului sau asistenților lor personali, conform cu obligațiile care decurg din cardul european pentru dizabilitate sau din cardul european de parcare pentru persoanele cu dizabilități. Aceste date ar trebui utilizate pentru evaluarea impactului de gen al directivei și pentru a garanta revizuirea acesteia în viitor care să integreze dimensiunea de gen.


</Amend>

</RepeatBlock-Amend>

